Dramatikkens hus

Dramatikkens hus er en stiftelse etablert i 2010 som har et nasjonalt ansvar for å utvikle ny norsk dramatikk. Dramatikkens hus har lokaler på Grønland i Oslo, i en ombygd verkstedhall som tidligere huset Oslo Elektriske Sveiseverksted.

 Finansiering 
Driften finansieres gjennom bevilgninger over statsbudsjettet via Kultur- og likestillingsdepartementet samt tilskudd fra Oslo kommune.

 Historikk 
Virksomheten startet opp 1. januar 2010, og den offisielle publikumsåpningen fant sted 4. mars 2010. Stiftelsen Dramatikkens hus ble tidligere kalt Det Åpne Teater, som ble grunnlagt i 1983 og etablert som stiftelse i 1986. 

 Organisasjon 

 Kunstneriske ledere 
Kunstnerisk leder for Dramatikkens hus ansettes (per 2023) i åremål med fire års varighet. Listen over tidligere og nåværende kunstneriske ledere omfatter også kunstneriske ledere for forgjengeren Det Åpne Teater:

 1986-1999: Anne-May Nilsen (som teatersjef)
 1999-2010: Franzisca Aarflot (som teatersjef)
 2010–2014: Marit Solbu, Kai Johnsen og Jon Tombre
 2014–2024: Line Rosvoll
 2024: Morten Cranner (konstituert)
 2024–: Camara Lundestad Joof

 Styreledere (utvalg) 
Stiftelsens styremedlemmer ble fra 1996 oppnevnt av Norske Dramatikeres Forbund, Norsk Sceneinstruktørforening, Norsk Skuespillerforbund, Norsk Teater- og Orkesterforening og de ansatte ved Dramatikkens hus. Følgende personer har vært styreleder for stiftelsen Dramatikkens hus:

 ?–?: Monica Boracco

 Referanser 

 Eksterne lenker 


Kategori:Etableringer i 2010
Kategori:Dramatikk
kategori:Grønland (Oslo)
Kategori:Kulturminner i bydel Gamle Oslo